ভূগোল ও পরিবেশ বিভাগ বিশ্ববিদ্যালয়ের অত্যন্ত স্বনামধন্য একটি বিভাগ। বিশ্ববিদ্যালয়ে কেন্দ্রীয় শিক্ষক রাজনীতির হাওয়া গিয়ে পড়েছে এই বিভাগে। অধ্যাপক মনজুরুল হাসান আদালতের রায়ে সভাপতি হিসেবে দায়িত্ব পান। কিন্তু বিভাগের বেশীরভাগ শিক্ষক তাঁকে নিয়ে সন্তুষ্ট নন। তাঁরা আবার উপাচার্য বিরোধী শিক্ষক সমাজের সমর্থক। এক সময়ের জাতীয়তাবাদী অধ্যাপক মনজুরুল এই সুযোগে প্রশাসনের অনুকম্পা পান। তাঁকে অসহযোগিতা করতে একের পর এক চলতে থাকে ক্লাস-পরীক্ষা বর্জন। সেই রাজনীতিতে ঢাল হিসেবে ব্যবহৃত হতে থাকে শিক্ষার্থীরা। শিক্ষার্থীরা যে পক্ষে শিক্ষক বেশী সে পক্ষের ঢাল হওয়া শুরু করল। কারণ তারা জানে তাদের টিউটেরিয়াল এসাইনমেন্টের নাম্বারের কথঅ মাথায় রেখে ঢাল হিসেবে ব্যবহৃত হতে হবে।